Hawthorn ajoi ensimmäisen kilpailunsa Cooperilla 1952 Belgian GP:ssa. Hänen ajotaitonsa vakuuttivat Ferrarin, joten hän pääsi tiimiin jo seuraavana vuonna Alberto Ascarin tallitoveriksi. Hawthorn voitti Ranskan GP:n jo ensimmäisenä Ferrari-vuotenaan ja katkaisi Ascarin yhdeksän perättäisen voiton putken. Pisteitä kertyi 19 ja tuloksena neljäs sija yhteispisteissä.